ಸಂಜೆ ಟೀ ಜೊತೆ ಒಳ್ಳೆ ಕಾಂಬಿನೇಷನ್ ಆಲೂಗಡ್ಡೆ ಮಿಕ್ಸ್ಚರ್ ಮಾಡುವ ವಿಧಾನ : ಸಿಪ್ಪೆ ತೆಗೆದ ಆಲೂಗಡ್ಡೆಯನ್ನ ಉದ್ದಕೆ ಫ್ರೆಂಚ್ ಫ್ರೈಸ್ ತುರಿದುಕೊಳ್ಳಿ. ತುರಿದ ಆಲೂಗಡ್ಡೆಯನ್ನ ಕೂಡಲೇ ನೀರಿನಲ್ಲಿ ಹಾಕಿಕೊಳ್ಳಿ. ನೀರಿನ ಬಣ್ಣ ಬೆಳ್ಳಗೆ ಆಗೋದು ನಿಲ್ಲುವವರೆಗೂ ತೊಳೆದುಕೊಳ್ಳಿ. ಬಳಿಕ ಇದನ್ನ ಬಟ್ಟೆಯ ಮೇಲೆ ಹರಡಿಕೊಳ್ಳಿ. ತೇವಾಂಶ ಕಡಿಮೆಯಾಗುವವರೆಗೂ ಆರಲು ಬಿಟ್ಟು ಮೇಲಿನಿಂದ ಇನ್ನೊಂದು ಬಟ್ಟೆಯನ್ನ ಮುಚ್ಚಿ. 5 ನಿಮಿಷ ಬಳಿಕ ತೇವಾಂಶ ಆರಿ ಹೋಗಲಿದೆ. ಕಾದ ಎಣ್ಣೆಗೆ ತುರಿದ ಆಲೂಗಡ್ಡೆಯನ್ನ ಹೊಂಬಣ್ಣ ಬರುವವರೆಗೂ ಕರಿಯಿರಿ. ಇದೀಗ ಇನ್ನೊಂದು ಪಾತ್ರೆಯಲ್ಲಿ ಒಂದು ಕಪ್ ಎಣ್ಣೆಯನ್ನ ಹಾಕಿ ಅದರಲ್ಲಿ ಶೇಂಗಾ, ಗೋಡಂಬಿ, ಕಡಲೆ , ಬಾದಾಮಿ ಹಾಕಿ ಕರಿದುಕೊಳ್ಳಿ. ಇದನ್ನ ಆಲೂಗಡ್ಡೆ ಚಿಪ್ಸ್ಗೆ ಸೇರಿಸಿ. ಅದೇ ಎಣ್ಣೆಗೆ ಇದೀಗ ಹಸಿ ಮೆಣಸು, ಬೆಳ್ಳುಳ್ಳಿ, ಕರಿಬೇವಿನಸೊಪ್ಪು ಹಾಕಿ ಕರಿದು ಇದನ್ನೂ ಆಲೂ ಚಿಪ್ಸ್ಗೆ ಹಾಕಿ. ಅರಿಶಿಣ, ಖಾರದಪುಡಿ , ಚಿಟಿಕೆ ಇಂಗು ಹಾಗೂ ರುಚಿಗೆ ತಕ್ಕಷ್ಟು ಉಪ್ಪನ್ನ ಹಾಕಿ ಎಲ್ಲವನ್ನ ಚೆನ್ನಾಗಿ ಕಲಿಸಿ. ಇದೀಗ ನಿಮ್ಮ ಮಿಕ್ಸ್ಚರ್ ಸವಿಯಲು ಸಿದ್ಧ.